         Аудандық Қоғамдық кеңестің
         10-отырысының хаттамасы

           Шонжы ауылы                                                                          17.08.2026 жыл

           Төрағалық еткен 
           Аудандық қоғамдық кеңестің төрағасы                             Р.Гаитов	
           Хатшы                                                                                        А.Курванбай кызы

 Қатысқандар:
		   Қоғамдық кеңестің мүшелері (12 мүше);
		   Аудан әкімінің орынбасары;
                 Жауапты бөлім және мекеме басшылары;
		   БАҚ өкілдері; 

Күн тәртібінде:
1. «Ұйғыр ауданының ауылдық округтерінің жергілікті қоғамдастық жиналыстарының регламенттерін бекіту туралы» аудандық мәслихат шешімінің жобасына қорытынды беру туралы (Хабарламашы-аудан әкімі аппаратының басшысы Хасенов Нуртас Нугайбекұлы).

2.  Қалжат ауылындағы ауыз сумен жабдықтау жүйесінің жай-күйі және су құбыры құрылысының жүргізілу барысы туралы (Хабарламашылар:
· Аудандық ТҮКШ және ТҮИ бөлімінің бас маманы Муканова Айнұр Бекбатырқызы 
· Қалжат ауылдық округінің әкімі Баратов Дилшат Гожабдуллаұлы
· Аудандық экономика және қаржы бөлімінің басшысы орынбасары Садиков Мунаждин Сапаргалиұлы 
· Өзге де мәселелер.

      	Тыңдалды: Аудан әкімі аппаратының басшысы Хасенов Нуртас Нугайбекұлы  
        (Баяндама қоса тіркеледі)
Сұрақ – Р.Гаитов (Қоғамдық кеңестің төрағасы):Қолданыстағы жергілікті қоғамдастық жиналысының регламенті 2017 жылғы 7 тамыздағы Қазақстан Республикасы Ұлттық экономика министрінің №295 бұйрығымен бекітілген. Аталған регламентке кейіннен өзгерістер мен толықтырулар енгізілген Осыған байланысты Қоғамдық кеңес мүшелеріне жергілікті қоғамдастықты құру тәртібіне енгізілген өзгерістерді, оның ішінде енгізілген 5 тармақты толық таныстыруды сұраймыз. Сіздер жергілікті қоғамдастық құрылып жатыр деп отырсыздар. Халыққа бұл туралы хабар берілді ме? Қай сайтқа, қай әлеуметтік желіге жарияланды?  жауап береалмай жатсыз нақты қай жеріне өзгеріс енгізілгенін білмей отырмыз. 2017 жылғы регламентке өзгеріс енгізілген болса, сол өзгерістің нақты 5 тармағын алып келіп, бізге таныстырыңыздар! Қоғамдық кеңес корытынды беруі керек қой.
Жауап –Заңгер маманды шақырып, отырыс соңына дейін келсе аталған мәселе бойынша түсіндірме беріп, қолданыстағы заңнама талаптарын таныстыруын ұсынамын. 

      	Тыңдалды: Қалжат ауылдық округінің әкімі Баратов Дилшат Гожабдуллаұлы
        (Баяндама қоса тіркеледі)
Сұрақ – Р.Гаитов (Қоғамдық кеңестің төрағасы): Қалжат ауылында ауыз су мәселесі төрт жылдан бері шешімін таппай келе жатыр. Қазіргі таңда жұмыстардың 80-90%-ы орындалған, ал мердігер тарапынан 85 млн теңге көлемінде қаражат алынған. Осыған байланысты Қоғамдық кеңес тарапынан аталған мәселе бойынша қандай көмек қажет сіздерге.
Жауап: Мердігерлермен сөйлесу барысында, 182 миллион теңге көлеміндегі берешекке келісіп отыр ақысы төленген жағдайда, жұмыстарды толық көлемде аяқтап беруге дайын екендіктерін білдірді.
Сұрақ – Р.Гаитов(Қоғамдық кеңестің төрағасы): Жоба бойынша келісімшартқа сәйкес жұмыстар 31 шілдеге дейін толық аяқталуы тиіс болған. Алайда қазіргі уақытта тамыз айы болса да, жұмыстар толық аяқталмаған және аяқталатын мерзімі де нақты белгісіз. Осыған байланысты келісімшарт талаптары орындалмай отыр. Егер мәселе осы күйінде шешілмесе, жұмыстардың аяқталу мерзімі келесі жылға өтіп кетуі мүмкін. Бұл жағдай тұрғындардың наразылығын туғызып, халық арасында үлкен мәселе туындауына әкелуі ықтимал.
Сұрақ – Т.Рахмаев (Қоғамдық кеңестің мүшесі): жағдай өте күрделі. Ауылдық әкімін кінәлай алмаймын, себебі олар жоғарыдан берілген тапсырмаларды орындаушы тарап болып табылады. Бір ғана әкімдік бұл мәселелердің барлығын жалғыз өзі бақылап, толық үлгеруі қиын. Біз жаңа жергілікті қоғамдастық туралы айтып отырмыз. Сол жергілікті қоғамдастық тарапынан 5-6 адамды бекітіп, құрылыс жұмыстарының барысын тұрақты бақылауда ұстау қажет деп ойлаймын. Бүгінгі таңда нақты айта алатыным – авторлық қадағалау мен техникалық қадағалау жұмыстарының талапқа сай жүргізілуі күмән тудырады. Сынақ жұмыстары жүргізіліп жатыр ма, құрылыс материалдарының сапасы зертханалық тексеруден өтіп жатыр ма деген сұрақтар бар.
Жауап: Құрылыс барысында опрессовка жұмыстары жүргізілмеген. Техникалық қадағалау өкілін бірнеше рет, нақты айтқанда 5 рет шақырғанымызға қарамастан, тиісті деңгейде бақылауға келген жоқ. Бір жыл ішінде техникалық қадағалау өкілі  бір рет келген.
Сұрақ – Р.Гаитов (Қоғамдық кеңестің төрағасы): Біздің мақсатымыз – біреуді кінәлау емес, орын алған проблемалардың нақты себептерін анықтап, олардың шешу жолдарын қарастыру. Қазіргі таңда келісімшарттар жасалған, тиісті міндеттер белгіленген. Алайда өз міндеттерін орындауға тиіс болған жауапты мамандар тарапынан тиісті бақылау жүргізілмегені және бірқатар кемшіліктерге жол берілгені байқалады. Осыған байланысты құрылыс жұмыстарының сапасын бақылауға, техникалық және авторлық қадағалауға, сынақ жұмыстарын жүргізуге және орындалған жұмыстарды қабылдауға жауапты тұлғалардың әрекетіне құқықтық баға беріліп, тиісті шара қолданылуы қажет. Кемшіліктерге жол берген жауапты мамандардың жауапкершілігін қарау мәселесін ұсынамын. Егер олардың кінәсі тиісті тексеру нәтижесінде дәлелденсе, заңнамаға сәйкес тәртіптік немесе өзге де шара қолданылуы қажет. Сонымен қатар, мәселені жергілікті жерде нақты зерделеу үшін арнайы комиссия құруды ұсынамын. Комиссия құрамына:
· Қоғамдық кеңес өкілдерін;
· ТҮКШ және ТҮИ саласының жауапты мамандарын;
· екі депутатты;
· аудан әкімдігі тарапынан бір жауапты өкілді;
· қажет болған жағдайда облыстық деңгейдегі тиісті маманды енгізу қажет.
Комиссия құрамында нысанға барып, құрылыс жұмыстарының нақты жағдайын, техникалық және авторлық қадағалаудың жұмысын, опрессовканың және басқа да қажетті сынақтардың жүргізілуін тексеріп, барлық анықталған кемшіліктерді актімен бекіту қажет. Одан кейін мердігерге шарт талаптарына сәйкес міндеттемелерін толық орындау жөнінде нақты талап қойылып, орындалмаған жұмыстарды аяқтау мерзімі белгіленуі тиіс. Қажет болған жағдайда шартта көзделген құқықтық тетіктер қолданылуы керек. Бұл мәселені осылай қалдыруға болмайды. Халықтың қаражаты жұмсалып отыр, сондықтан бөлінген қаражаттың тиімді әрі мақсатты жұмсалуын қамтамасыз етіп, нысанды сапалы түрде аяқтауға қол жеткізуіміз керек. Қоғамдық кеңес осы жұмыстың ашық әрі заң талаптарына сәйкес жүргізілуін бақылауда ұстауы қажет.
[bookmark: _GoBack]Сөйледі- ( Қалжат ауылының жігіт басы): Қалжат ауылының жігіт басы ретінде жақында сайландым. Қазіргі таңда ауылдағы ең өзекті мәселе – ауыз су мәселесі. Бірнеше жылдан бері ауыз судың жоқтығынан ауыл тұрғындары үлкен қиындық көріп отыр. Осы мәселені шешу мақсатында бүгін Қоғамдық кеңестің отырысына арнайы келіп отырмын. Жауапты мамандардан ауыз су жобасының қазіргі жағдайы туралы нақты ақпарат беруді сұраймын. Жұмыстар биыл толық аяқтала ма? Жобаның аяқталуына нақты кепілдік бар ма? Жұмыстың аяқталу мерзімі қандай? 
Сөйледі–Р.Гаитов (Қоғамдық кеңестің төрағасы): Ауыз су мәселесіне байланысты аудандық тұрғын үй-коммуналдық шаруашылығы бөліміне сөз берейік. Жауапты бөлім жұмыстың қазіргі барысы, бөлінген қаражаттың игерілуі және атқарылған жұмыстар бойынша қорытынды ақпарат берсін.

Тыңдалды: Аудандық ТҮКШ және ТҮИ бөлімінің бас маманы Муканова Айнұр Бекбатырқызы 
   (Баяндама қоса тіркеледі)
Сұрақ- Р.Гаитов (Қоғамдық кеңестің төрағасы):Қелісімшарт мерзімі қай уақытқа дейін еді?
Жауап: Негізінде, келісімшарт 2025 жылға бөлінген қаржы 83 млн тг есебінен жасалған болатын. Алайда 2026 жылға қарастырылған қаржы 210 млн тг бөлінуі керек еді, мердігерлерге кешіктірілді. Аталған қаржы 2026 жылғы мамыр айында өткен №25 сессияда қаралып, бөлінді. Осыған байланысты мердігерлерге қосымша келісім (дополнительное соглашение) арқылы келісімшарт мерзімі екі айға ұзартылды. Қосымша келісімге сәйкес, жұмыстарды аяқтау мерзімі 2026 жылғы 30 қарашаға дейін белгіленді.
Сұрақ-( Қалжат ауылдық округінің әкімі Баратов Дилшат Гожабдуллаұлы): Техникалық қадағалау маманын бес рет шақырып,  келтіре алмадым. Мұндай жағдайда орындалған жұмыстар бойынша актілерді қалай жауып отырсыздар?
Жауап: “РАКУС” – авторлық қадағалау, ал “DSM” – бас мердігер орындалған жұмыстар бойынша бейне тіркеу жүргізілген, тиісті бейнематериалдар бізде бар. Сіздер тапсырыс беруші болмағандықтан, нысанға келмеген болуыңыз мүмкін. Авторлық және техникалық қадағалау мамандары Қалжат ауылындағы нысанға барып тексеру жұмыстарын жүргізді.
Сұрақ- Е.Нысанбаев (Қоғамдық кеңестің мүшесі): Қалжат ауылында су құбыры бойынша жүргізілген қазу жұмыстары толық аяқталмай, құбырлардың беріктігі мен герметикалығы тиісті деңгейде тексерілмеген және қажетті сынақ жұмыстары жүргізілмеген. Соған қарамастан, қазылған құбырлар топырағы қайтадан жабылып тасталған. Жұмыстардың сапасы мен орындалу дұрыстығы тексерілмей тұрып траншеяларды көміп тастау кейіннен ақау анықталған жағдайда қайта қазу жұмыстарын жүргізема? 
Жауап: Қалжат ауылындағы ауыз су құбыры құрылысының қазіргі таңда шамамен 90–95 пайызы аяқталған. Мердігер тарапынан қалған жұмыстарды толық аяқтау үшін тиісті қаражат толық көлемде аударылған жағдайда, жұмысты соңына дейін жеткізіп, нысанды толық аяқтауға дайын екендігі айтылды.
Тыңдалды: Аудандық экономика және қаржы бөлімінің басшысы орынбасары Садиков Мунаждин Сапаргалиұлы 
   (Баяндама қоса тіркеледі)
Қалжат ауылындағы ауызсу мәселесі аудан тұрғындарын бірнеше жылдан бері алаңдатып келе жатқан өзекті проблемалардың бірі болып табылады. Аталған мәселе аудан бойынша проблемалық мәселелер тізіміне енгізілген және оны 2027 жылға дейін шешу қажеттігі белгіленген. Өткен жылдың наурыз айынан бастап аталған жобаны іске асыру бойынша жұмыстар жүргізіліп келеді. Алайда қазіргі таңда жобаның толық аяқталуына қатысты бірқатар мәселелер туындап отыр. Шонжы ауылындағы жұмыстардың бір жыл ішінде толық аяқталуы мүмкін еместігі ескеріліп, Шонжы ауылы бойынша жоспарланған қаражат есебінен конкурс өткізіліп, Қалжат ауылындағы су құбыры жобасын аяқтауға 286 млн теңге көлемінде қаражат қарастырылған. Жоба бойынша келісімшарт екі жыл мерзімге жасалған. Сонымен қатар, құрылыс жұмыстарының құнына әсер ететін факторлар өзгеріп, бұрынғы пайыздық мөлшерлеме 12 пайыздан 16 пайызға дейін, яғни 4 пайызға өскен. Осыған байланысты жобаны толық аяқтау үшін қажетті қаражат көлемі ұлғайып, қазіргі таңда 335 млн теңге көлемінде қаражат бөлу мәселесі қарастырылуда. Осы жерде басты мәселе – қосымша қаражатты бөлумен қатар, оның тиімді пайдаланылуы және жұмыстың нақты аяқталуы қамтамасыз етілуі қажет. Аталған жоба бойынша тапсырыс беруші, техникалық қадағалау, авторлық қадағалау және мердігерлік жұмыстарға қатысты бірнеше шарт бар. Осы шарттардың барлығы зерделеніп, бюджет қаражатына өтінім берудің заңдылығы мен негізділігі тиісті облыстық басқармалармен бірлесіп қаралуы қажет. Осыған байланысты аудандық мәслихат депутаттары мен Қоғамдық кеңес өкілдері тарапынан облыстық деңгейдегі жауапты басқармаларға бірлескен хат жолдап, мәселені бақылауға алу қажет деп есептейміз.
Сұрақ- Р.Гаитов (Қоғамдық кеңестің төрағасы):Жарайды Қоғамдық кеңес тарапынан тиісті хат жолданса, деп отырсыз ба

	3. 1. Жергілікті қоғамдастық мүшелерінің өкілеттік мерзімі белгіленді. Жергілікті қоғамдастықтың мүшелері 4 жыл мерзімге бекітіледі. Мүшелер саны халық санына қарай айқындалады: 5 мыңға дейінгі халық саны бар елді мекендерде – 5–8 мүше; 10 мыңға дейін – 9–15 мүше; 10 мыңнан асатын елді мекендерде – 16–20 мүше. Әрбір ауылдық округ немесе елді мекеннен кемінде бір өкіл болуы тиіс.



	
	4. 2.Қоғамдастық жиналысына қатысуға қойылатын талаптар мен шектеулер енгізілді. Қоғамдастық жиналысына кәмелетке толмағандар, әрекетке қабілетсіз деп танылған азаматтар, сондай-ақ бас бостандығынан айыру орындарында жазасын өтеп жатқан адамдар қатыса алмайды.



	
	5. 3.Әкім мен жергілікті қоғамдастық жиналысы арасындағы келіспеушілікті қарау тәртібі өзгерді. Егер әкім жиналыс шешімімен келіспеген жағдайда, мәселе қайтадан талқылауға жіберіледі. Әкім тиісті хаттаманы 2 жұмыс күні ішінде рәсімдеп, аудан әкімі мен мәслихаттың қарауына жолдайды. Мәселе жоғары тұрған әкімшілік деңгейде және мәслихаттың тиісті отырысында алдын ала талқыланғаннан кейін, 5 жұмыс күні ішінде түпкілікті шешім қабылданады.



	
	6. 4.Электрондық цифрлық қолтаңбаны қолдану енгізілді. Қоғамдастықтың шешімдері мен хаттамаларын рәсімдеу кезінде электрондық цифрлық қолтаңбаны (ЭЦҚ) қолдану мүмкіндігі қарастырылды. Бұл құжат айналымын жеңілдетіп, рәсімдерді цифрландыруға мүмкіндік береді.



	
	7. 5.Шешімдерді жариялау және халыққа жеткізу тәртібі өзгерді. Жергілікті қоғамдастықтың қабылдаған шешімдері бұқаралық ақпарат құралдарында ғана емес, сондай-ақ аудан әкімдігінің ресми интернет-ресурсында жариялануы тиіс. Бұл қабылданған шешімдердің ашықтығы мен халықтың ақпаратқа қолжетімділігін арттыруға бағытталған.
8. 
«Ұйғыр ауданының ауылдық округтерінің жергіліқті қоғамдастық жиналыстарының регламенттерін бекіту туралы» аудандық мәслихат шешімінің жобасына оң қорытынды берілді.

